*Izskatīts Tieslietu padomes 2019. gada 25. novembra sēdē*

**Priekšlikumi grozījumiem likumā „Par tiesu varu”**

|  |  |  |  |
| --- | --- | --- | --- |
| **Spēkā esošā redakcija** |  | **Likumprojekts (lkp 480/Lp13)** | **Tieslietu padomes**  **lēmums** |
|  |  | Izdarīt likumā „[Par tiesu varu](https://likumi.lv/ta/id/62847-par-tiesu-varu)" (Latvijas Republikas Augstākās Padomes un Valdības Ziņotājs, 1993, 1. nr.; Latvijas Republikas Saeimas un Ministru Kabineta Ziņotājs, 1994, 1., 13. nr.; 1995, 10., 22. nr.; 1996, 3., 13. nr.; 1997, 5., 21. nr.; 1998, 22., 23. nr.; 1999, 23. nr.; 2001, 24. nr.; 2002, 23. nr.; 2003, 14. nr.; 2004, 2. nr.; 2005, 8., 20. nr.; 2006, 7., 24. nr.; 2007, 24. nr.; 2008, 10., 24. nr.; 2009, 2., 12., 14. nr.; Latvijas Vēstnesis, 2009, 199. nr.; 2010, 99., 206. nr.; 2011, 99., 120. nr.; 2013, 128., 201. nr.; 2014, 228. nr.; 2015, 97., 122. nr.; 2018, 20. nr., 188. nr., 225. nr.) šādus grozījumus: |  |
| **13. pants. Tiesneša neaizskaramība**  (1) Tiesnesis ar tiesas spriešanu saistīto pienākumu izpildes laikā ir neaizskarams.  (2) Krimināllietu pret tiesnesi var ierosināt tikai Latvijas Republikas ģenerālprokurors. Tiesnesi nevar apcietināt un saukt pie kriminālatbildības bez Saeimas piekrišanas. Lēmumu par tiesneša apcietināšanu, piespiedu atvešanu, aizturēšanu vai pakļaušanu kratīšanai pieņem tam īpaši pilnvarots Augstākās Tiesas tiesnesis. Ja tiesnesis notverts smaga vai sevišķi smaga noziedzīga nodarījuma izdarīšanā, lēmums par piespiedu atvešanu, aizturēšanu vai pakļaušanu kratīšanai nav nepieciešams, bet 24 stundu laikā par to ir jāinformē īpaši pilnvarotais Augstākās tiesas tiesnesis un ģenerālprokurors.  *(3) (Izslēgta ar* [*16.06.2009*](https://likumi.lv/ta/id/194072-grozijumi-likuma-par-tiesu-varu-)*. likumu.)* |  |  |  |
| (4) Tiesnesim nevar piemērot administratīvos sodus, viņu nedrīkst aizturēt administratīvā kārtā. Par administratīviem pārkāpumiem tiesnesis saucams pie disciplinārās atbildības saskaņā ar šā likuma [14. nodaļas](https://likumi.lv/ta/id/62847#n14) noteikumiem. | **1.** | Izslēgt 13. panta ceturto daļu. | **Atbalstīt** |
| (5) Par zaudējumiem, kas sakarā ar nelikumīgu vai nepamatotu tiesas spriedumu radušies personai, kura piedalās lietā, tiesnesis nav mantiski atbildīgs. Likumā noteiktajos gadījumos zaudējumus atlīdzina valsts.  (6) Persona, kas uzskata, ka tiesas nolēmums ir nelikumīgs vai nepamatots, var to pārsūdzēt likumā noteiktajā kārtībā, bet nevar celt tiesā prasību pret tiesnesi, kurš šo lietu izskatījis.  *(Ar grozījumiem, kas izdarīti ar* [*29.01.1997.*](https://likumi.lv/ta/id/42183-grozijumi-likuma-par-tiesu-varu-)*,* [*22.09.2005.*](https://likumi.lv/ta/id/118437-grozijumi-likuma-par-tiesu-varu-) *un* [*16.06.2009*](https://likumi.lv/ta/id/194072-grozijumi-likuma-par-tiesu-varu-)*. likumu, kas stājas spēkā* [*01.07.2009.*](https://likumi.lv/ta/id/62847-par-tiesu-varu/redakcijas-datums/2009/07/01)*)* |  |  |  |
| **27.1 pants. Lietu izskatīšanas termiņu pārvaldība tiesā**  (1) Tiesas priekšsēdētājs pirms katra kalendāra gada sākuma, sadarbojoties ar tiesas tiesnešiem, plāno un nosaka tiesas darba mērķus attiecībā uz vidējiem lietu izskatīšanas termiņiem tiesā (lietu izskatīšanas termiņu standarts).  (2) Lietu izskatīšanas termiņu standartu nosaka, ņemot vērā tiesas resursus un nepieciešamību nodrošināt personas tiesības uz lietas izskatīšanu saprātīgā termiņā un ievērojot citus lietu izskatīšanas pamatprincipus. |  |  |  |
| (3) Tiesas priekšsēdētājs apstiprina lietu izskatīšanas termiņu standartu tiesā un pārrauga lietu izskatīšanas faktiskos termiņus tiesā.  (4) Par apstiprināto lietu izskatīšanas termiņu standartu tiesas priekšsēdētājs līdz katra gada 1.februārim iesniedz informāciju Tieslietu padomei.  *(*[*13.06.2013*](https://likumi.lv/ta/id/258013-grozijumi-likuma-par-tiesu-varu-)*. likuma redakcijā, kas stājas spēkā* [*01.09.2013.*](https://likumi.lv/ta/id/62847-par-tiesu-varu/redakcijas-datums/2013/09/01)*)* | **2.** | 27.1 pantā:  izteikt trešo un ceturto daļu šādā redakcijā:  "(3) Tiesas priekšsēdētājs lietu izskatīšanas termiņu standartu līdz katra gada 1. februārim iesniedz apstiprināšanai Tieslietu padomē.  (4) Lietu izskatīšanas faktiskos termiņus tiesā pārrauga tiesas priekšsēdētājs.” | **Neatbalstīt**  **(Tieslietu padome veiks padziļinātu šī jautājuma analīzi)** |
| **33. pants. Rajona (pilsētas) tiesas priekšsēdētājs**  (1) Rajona (pilsētas) tiesas iestādes darbu līdztekus tiesneša pienākumu pildīšanai vada tiesas priekšsēdētājs.  (2) Rajona (pilsētas) tiesas priekšsēdētāju uz pieciem gadiem ieceļ amatā Tieslietu padome. Tiesas priekšsēdētāja amata kandidātu izvirzīšanas un iecelšanas kārtību nosaka Tieslietu padome. Tieslietu padome var atbrīvot tiesas priekšsēdētāju no amata pirms termiņa pēc viņa paša vēlēšanās vai pēc tieslietu ministra priekšlikuma, ja tiesas priekšsēdētājs amata pienākumu izpildē pieļāvis rupjus pārkāpumus vai nespēj kvalitatīvi nodrošināt tiesas administratīvā darba vadību.  (21) Viena un tā pati persona var būt par rajona (pilsētas) tiesas priekšsēdētāju ne vairāk kā divus termiņus pēc kārtas.  (3) Rajona (pilsētas) tiesas priekšsēdētājs:  1) rīkojas ar tiesas iestādei nodotajiem finanšu un citiem resursiem;  2) nosaka tiesas darbinieku un tiesas priekšsēdētāja vietnieka amata pienākumus;  3) nosaka tiesnešu pienākumus, kas saistīti ar tiesas iestādes efektīvu funkcionēšanu (piemēram, sadarbība ar ārvalstu tiesām un citām institūcijām, prakses apkopošana, atzinumu sniegšana, piedalīšanās normatīvo aktu projektu izstrādē, atsauksmju sniegšana Tiesnešu kvalifikācijas kolēģijai);  4) atbild par lietu un citu pienākumu sadali starp tiesnešiem;  41) organizē tiesas darbu;  42) veicina vienotu tiesu praksi tiesā, organizē aktuālu normatīvo aktu piemērošanas jautājumu apspriešanu un tiesu prakses analīzi;  43) nodrošina tiesas darba atklātumu;  44) uzrauga tiesas darbinieku darba kvalitāti un apmeklētāju apkalpošanas standartu ievērošanu tiesā;  45) veicina profesionālās ētikas normu ievērošanu un to vienotu izpratni tiesā;  5) iesniedz Tiesu administrācijai pieprasījumus tiesas iestādes darbības materiāltehniskajai nodrošināšanai;  6) atbild par resursu tiesisku un lietderīgu izmantošanu;  7) organizē tiesas darbinieku ikgadējo novērtēšanu;  8) norīko tiesnesi pildīt pienākumus zemesgrāmatu nodaļā, ja zemesgrāmatu nodaļas tiesnesis atrodas pagaidu prombūtnē, kas nepārsniedz sešus mēnešus;  9) saskaņā ar apgabaltiesas priekšsēdētāja lēmumu norīko tiesnesi veikt izmeklēšanas tiesneša pienākumus uz laiku līdz trim gadiem;  *(10) (Punkts stājas spēkā* [*01.01.2020.*](https://likumi.lv/ta/id/62847-par-tiesu-varu/redakcijas-datums/2020/01/01) *un iekļauts likuma redakcijā uz* [*01.01.2020.*](https://likumi.lv/doc.php?id=%2062847&version_date=01.01.2020#p33) *Sk. Pārejas noteikumu 94. punktu)* |  |  |  |
| (4) Rajona pilsētas tiesas priekšsēdētājs var:  1) pārbaudīt procesuālo termiņu ievērošanu tiesneša tiesvedībā esošajās lietās, kā arī lietu kārtošanas atbilstību normatīvo aktu, tai skaitā tiesu lietvedības noteikumu, prasībām;  2) pieprasīt tiesnesim paskaidrojumu par tiesneša darba organizācijas un citiem jautājumiem šajā pantā noteiktās kompetences ietvaros;  3) dot tiesnesim rīkojumus, kas saistīti ar tiesneša darba organizāciju amata pienākumu izpildei. | **3.** | Papildināt 33. panta ceturto daļu ar jaunu 4. punktu šādā redakcijā:  “4) ierosināt Tiesnešu kvalifikācijas kolēģijai veikt rajona (pilsētas) tiesas tiesneša profesionālās darbības ārpuskārtas novērtēšanu. Priekšlikumā jānorāda priekšsēdētāja konstatētie apstākļi par tiesneša profesionālo darbību, kas ir saistīti ar būtiskiem trūkumiem darba organizēšanā vai nepietiekamām tiesneša profesionālajām zināšanām, kas ir šķērslis tiesvedības procesa kvalitatīvai norisei.” | **Neatbalstīt** |
| (5) Ja tiesnesis bez pamatota iemesla neveic nepieciešamās procesuālās darbības, lai nodrošinātu lietas izskatīšanu saprātīgā termiņā, kā arī gadījumos, kad tiesneša plānotais termiņš nenodrošina lietas izskatīšanu saprātīgā termiņā, tiesas priekšsēdētājs var:  1) uzdot tiesnesim noteikt atbilstošu termiņu, kurā, ņemot vērā lietas apstākļus, jāveic attiecīgā procesuālā darbība;  2) pārdalīt tiesnešiem lietas saskaņā ar lietu sadales plānu.  *(*[*22.09.2005*](https://likumi.lv/ta/id/118437-grozijumi-likuma-par-tiesu-varu-)*. likuma redakcijā ar grozījumiem, kas izdarīti ar* [*03.06.2010.*](https://likumi.lv/ta/id/212199-grozijumi-likuma-par-tiesu-varu-)*,* [*09.06.2011.*](https://likumi.lv/ta/id/232257-grozijumi-likuma-par-tiesu-varu-)*,* [*21.07.2011.*](https://likumi.lv/ta/id/233961-grozijumi-likuma-par-tiesu-varu-)*,* [*13.06.2013.*](https://likumi.lv/ta/id/258013-grozijumi-likuma-par-tiesu-varu-)*,* [*18.01.2018.*](https://likumi.lv/ta/id/296706-grozijumi-likuma-par-tiesu-varu-) *un* [*25.10.2018*](https://likumi.lv/ta/id/302980-grozijumi-likuma-par-tiesu-varu-)*. likumu, kas stājas spēkā* [*28.11.2018.*](https://likumi.lv/ta/id/62847-par-tiesu-varu/redakcijas-datums/2018/11/28) *Grozījums par trešās daļas 8. punkta izslēgšanu stājas spēkā* [*01.06.2019.*](https://likumi.lv/ta/id/62847-par-tiesu-varu/redakcijas-datums/2019/06/01) *un iekļauts likuma redakcijā uz* [*01.06.2019.*](https://likumi.lv/doc.php?id=%2062847&version_date=01.06.2019#p33) *Sk. Pārejas noteikumu 95. punktu)* |  |  |  |
| **40. pants. Apgabaltiesas priekšsēdētājs**  (1) Apgabaltiesas iestādes darbu līdztekus tiesneša pienākumu pildīšanai vada tiesas priekšsēdētājs.  (2) Apgabaltiesas priekšsēdētāju uz pieciem gadiem ieceļ amatā Tieslietu padome. Tiesas priekšsēdētāja amata kandidātu izvirzīšanas un iecelšanas kārtību nosaka Tieslietu padome. Tieslietu padome var atbrīvot apgabaltiesas priekšsēdētāju no amata pirms termiņa pēc viņa paša vēlēšanās vai pēc tieslietu ministra priekšlikuma, ja apgabaltiesas priekšsēdētājs amata pienākumu izpildē pieļāvis rupjus pārkāpumus vai nespēj kvalitatīvi nodrošināt tiesas administratīvā darba vadību.  (21) Viena un tā pati persona var būt par apgabaltiesas priekšsēdētāju ne vairāk kā divus termiņus pēc kārtas.  (3) Apgabaltiesas priekšsēdētājs veic šā likuma [33.panta](https://likumi.lv/ta/id/62847#p33) trešajā, ceturtajā un piektajā daļā noteiktās funkcijas.  (4) Apgabaltiesas priekšsēdētājs attiecīgās apgabaltiesas darbības teritorijā nosaka tās rajona (pilsētas) tiesas, kurās norīkojams izmeklēšanas tiesnesis, kā arī izmeklēšanas tiesnešu darba grafiku apgabaltiesas darbības teritorijā.  (5) Apgabaltiesas priekšsēdētājs attiecīgās apgabaltiesas darbības teritorijā nosaka rajona (pilsētas) tiesu, kurā norīkojams tiesnesis, kurš lems par akceptu saglabājamo datu iegūšanai no elektronisko sakaru komersantiem saskaņā ar [Operatīvās darbības likumu](https://likumi.lv/ta/id/57573-operativas-darbibas-likums).  (Daļa stājas spēkā [01.01.2020.](https://likumi.lv/ta/id/62847-par-tiesu-varu/redakcijas-datums/2020/01/01) un iekļauta likuma redakcijā uz [01.01.2020.](https://likumi.lv/ta/id/62847-par-tiesu-varu/redakcijas-datums/2020/01/01) Sk. Pārejas noteikumu 94. punktu)  *(*[*22.09.2005*](https://likumi.lv/ta/id/118437-grozijumi-likuma-par-tiesu-varu-)*. likuma redakcijā ar grozījumiem, kas izdarīti ar* [*03.06.2010.*](https://likumi.lv/ta/id/212199-grozijumi-likuma-par-tiesu-varu-)*,* [*13.06.2013.*](https://likumi.lv/ta/id/258013-grozijumi-likuma-par-tiesu-varu-)*,* [*18.01.2018.*](https://likumi.lv/ta/id/296706-grozijumi-likuma-par-tiesu-varu-) *un* [*25.10.2018*](https://likumi.lv/ta/id/302980-grozijumi-likuma-par-tiesu-varu-)*. likumu, kas stājas spēkā* [*28.11.2018.*](https://likumi.lv/ta/id/62847-par-tiesu-varu/redakcijas-datums/2018/11/28)*)* | **4.** | Papildināt 40. pantu ar sesto daļu šādā redakcijā:  “(6) Apgabaltiesas priekšsēdētājs var ierosināt Tiesnešu kvalifikācijas kolēģijai veikt rajona (pilsētas) tiesas tiesneša profesionālās darbības ārpuskārtas novērtēšanu. Priekšlikumā jānorāda priekšsēdētāja konstatētie apstākļi par tiesneša profesionālo darbību, kas ir saistīti ar būtiskiem trūkumiem darba organizēšanā vai nepietiekamām tiesneša profesionālajām zināšanām, kas ir šķērslis tiesvedības procesa kvalitatīvai norisei.” | **Neatbalstīt** |
| **50.pants. Augstākās tiesas priekšsēdētājs**  (1) Augstākās tiesas darbu vada Augstākās tiesas priekšsēdētājs, kuru no Augstākās tiesas tiesnešu vidus pēc Augstākās tiesas plēnuma ierosinājuma apstiprina Saeima uz pieciem gadiem. Viena un tā pati persona var būt par Augstākās tiesas priekšsēdētāju ne vairāk kā divus termiņus pēc kārtas.  (2) Augstākās tiesas priekšsēdētājam ir tiesības piedalīties lietu izskatīšanā Senātā.  (3) Augstākās tiesas priekšsēdētājs, saskaņojot ar Tieslietu padomi, iesniedz Saeimai priekšlikumu par ģenerālprokurora iecelšanu amatā un īsteno citas [Prokuratūras likumā](https://likumi.lv/ta/id/57276-prokuraturas-likums) noteiktās pilnvaras, kas saistītas ar ģenerālprokurora iecelšanu amatā, atbrīvošanu vai atlaišanu no amata.  (4) Augstākās tiesas priekšsēdētājs pēc Augstākās tiesas tiesneša apstiprināšanas amatā nosaka Senāta departamentu, kurā šis tiesnesis pildīs savus pienākumus.  (41) Augstākās tiesas priekšsēdētājs pēc attiecīgā Senāta departamenta senatoru kopsapulces priekšlikuma pārceļ senatoru uz citu departamentu.  (5) Augstākās tiesas priekšsēdētājs sasauc Senāta departamentu priekšsēdētāju sēdes, kurās izšķir tiesneša vai tiesas iesniegtu jautājumu par lietas pakļautību, ar balsstiesībām piedalās šajās sēdēs un vada tās.  (6) Augstākās tiesas priekšsēdētājam ir arī šā likuma [33.panta](https://likumi.lv/ta/id/62847#p33) ceturtajā un piektajā daļā noteiktās funkcijas.  (7) Augstākās tiesas priekšsēdētājs, beidzis pildīt amata pienākumus, turpina pildīt tiesneša amata pienākumus kādā no Senāta departamentiem.  *(*[*13.06.2013*](https://likumi.lv/ta/id/258013-grozijumi-likuma-par-tiesu-varu-)*. likuma redakcijā ar grozījumiem, kas izdarīti ar* [*25.10.2018*](https://likumi.lv/ta/id/302980-grozijumi-likuma-par-tiesu-varu-)*. likumu, kas stājas spēkā* [*28.11.2018.*](https://likumi.lv/ta/id/62847-par-tiesu-varu/redakcijas-datums/2018/11/28)*)* | **5.** | Papildināt 50. pantu ar astoto daļu šādā redakcijā:  “(8) Augstākās tiesas priekšsēdētājs var ierosināt Tiesnešu kvalifikācijas kolēģijai veikt rajona (pilsētas) tiesas tiesneša, apgabaltiesas tiesneša vai Augstākās tiesas tiesneša profesionālās darbības ārpuskārtas novērtēšanu. Priekšlikumā jānorāda priekšsēdētāja konstatētie apstākļi par tiesneša profesionālo darbību, kas ir saistīti ar būtiskiem trūkumiem darba organizēšanā vai nepietiekamām tiesneša profesionālajām zināšanām, kas ir šķērslis tiesvedības procesa kvalitatīvai norisei.”; | **Neatbalstīt** |
| **52. pants. Rajona (pilsētas) tiesas tiesneša amata kandidāts**  Par rajona (pilsētas) tiesas tiesnesi var iecelt personu, kura:  1) vismaz piecus gadus darbojusies juridiskajā specialitātē pēc jurista kvalifikācijas iegūšanas vai vismaz piecus gadus strādājusi tiesas priekšsēdētāja palīga vai tiesneša palīga amatā;  2) ir nokārtojusi kvalifikācijas eksāmenu;  3) atbilst šā likuma [51.](https://likumi.lv/ta/id/62847#p51) panta pirmās daļas prasībām.  *(*[*18.01.2018*](https://likumi.lv/ta/id/296706-grozijumi-likuma-par-tiesu-varu-)*. likuma redakcijā, kas stājas spēkā* [*12.02.2018.*](https://likumi.lv/ta/id/62847-par-tiesu-varu/redakcijas-datums/2018/02/12)*)* | **6.** | Izteikt 52. panta otro punktu šādā redakcijā:  “2) iekļauta tiesneša amata kandidātu sarakstā;” | **Atbalstīt** |
| **53. pants. Apgabaltiesas tiesneša amata kandidāts**  (1) Uz apgabaltiesas tiesneša amatu var pretendēt rajona (pilsētas) tiesas tiesnesis vai zemesgrāmatu nodaļas tiesnesis, kuram ir vismaz sešu gadu kopējais darba stāžs tiesneša amatā un kurš tiesneša profesionālās darbības ārpuskārtas novērtēšanā saņēmis pozitīvu Tiesnešu kvalifikācijas kolēģijas atzinumu.  (11) Izņēmuma gadījumā uz apgabaltiesas tiesneša amatu var pretendēt amatā bez pilnvaru termiņa ierobežojuma apstiprināts rajona (pilsētas) tiesas tiesnesis vai zemesgrāmatu nodaļas tiesnesis, kuram ir maģistra vai doktora grāds un kurš tiesneša profesionālās darbības ārpuskārtas novērtēšanā saņēmis pozitīvu Tiesnešu kvalifikācijas kolēģijas atzinumu. |  |  |  |
| (2) Uz apgabaltiesas tiesneša amatu var pretendēt persona, kurai ir 10 gadu kopējais darba stāžs augstskolas tieslietu specialitātes akadēmiskā personāla, zvērināta advokāta, prokurora vai līdz 1994.gada 30.jūnijam prokurora vietnieka, prokurora palīga vai prokuratūras izmeklētāja amatā un kura ir nokārtojusi kvalifikācijas eksāmenu.  (3) Uz apgabaltiesas tiesneša amatu var pretendēt persona, kura ir bijusi Satversmes tiesas tiesneša, starptautiskas tiesas tiesneša vai pārnacionālas tiesas tiesneša amatā.  *(*[*19.06.2003*](https://likumi.lv/ta/id/76639-grozijumi-likuma-par-tiesu-varu-)*. likuma redakcijā ar grozījumiem, kas izdarīti ar* [*03.04.2008.*](https://likumi.lv/ta/id/174122-grozijumi-likuma-par-tiesu-varu-)*,* [*30.04.2009.*](https://likumi.lv/ta/id/192082-grozijumi-likuma-par-tiesu-varu-)*,* [*09.06.2011.*](https://likumi.lv/ta/id/232257-grozijumi-likuma-par-tiesu-varu-) *un* [*18.01.2018*](https://likumi.lv/ta/id/296706-grozijumi-likuma-par-tiesu-varu-)*. likumu, kas stājas spēkā* [*12.02.2018.*](https://likumi.lv/ta/id/62847-par-tiesu-varu/redakcijas-datums/2018/02/12)*)* | **7.** | Aizstāt 53. panta otrajā daļā vārdus "nokārtojusi kvalifikācijas eksāmenu" ar vārdiem "iekļauta tiesneša amata kandidātu sarakstā"; | **Atbalstīt** |
| **54.1pants. Rajona (pilsētas) tiesas un apgabaltiesas tiesneša amata kandidāta atlases, stažēšanās un kvalifikācijas eksāmena kārtošanas kārtība**  (1) Rajona (pilsētas) tiesas un apgabaltiesas tiesneša amata kandidātu atlases, stažēšanās un kvalifikācijas eksāmena kārtošanas kārtību nosaka Tieslietu padome un publicē oficiālajā izdevumā "Latvijas Vēstnesis".  (2) Kandidāts, kas nav nokārtojis kvalifikācijas eksāmenu, atkārtoti pretendēt uz tiesneša amatu var ne agrāk kā pēc gada. Gada termiņu sāk skaitīt ar dienu, kad tiesneša amata kandidāts saņēmis atteikumu attiecībā uz viņa kandidatūras virzīšanu tiesneša amatam.  *(*[*18.01.2018*](https://likumi.lv/ta/id/296706-grozijumi-likuma-par-tiesu-varu-)*. likuma redakcijā, kas stājas spēkā* [*12.02.2018.*](https://likumi.lv/ta/id/62847-par-tiesu-varu/redakcijas-datums/2018/02/12)*)* | **8.** | Svītrot 54.1 panta nosaukumā un pirmajā daļā vārdus “stažēšanās un kvalifikācijas eksāmena kārtošanas” | **Atbalstīt** |
| **57. pants. Kandidāta izvirzīšana rajona (pilsētas) tiesas tiesneša un apgabaltiesas tiesneša amatam**  Rajona (pilsētas) tiesas tiesneša un apgabaltiesas tiesneša kandidatūru iecelšanai vai apstiprināšanai amatā izvirza tieslietu ministrs, pamatojoties uz tiesnešu kvalifikācijas kolēģijas atzinumu.  *(*[*15.10.1998*](https://likumi.lv/ta/id/50460-grozijumi-likuma-par-tiesu-varu-)*. likuma redakcijā, kas stājas spēkā* [*12.11.1998.*](https://likumi.lv/ta/id/62847-par-tiesu-varu/redakcijas-datums/1998/11/12)*)* | **9.** | Svītrot 57. pantā vārdus “pamatojoties uz tiesnešu kvalifikācijas kolēģijas atzinumu”;  Tieslietu padomes priekšlikums:  un aizstāt ar vārdiem ”pamatojoties uz atlases kārtībā izvēlēto tiesnešu amata kandidātu”  Aizstāt vārdus “tieslietu ministrs” ar vārdiem “Tieslietu padome” | **Atbalstīt jaunā redakcijā:**  Rajona (pilsētas) tiesas tiesneša un apgabaltiesas tiesneša kandidatūru iecelšanai vai apstiprināšanai amatā izvirza Tieslietu padome, pamatojoties uz atlases kārtībā izvēlēto tiesnešu amata kandidātu. |
| **73.1 pants. Tiesneša pārcelšana uz vakanto tiesneša amatu**  (1) Tieslietu padome, pamatojoties uz pozitīvu Tiesnešu kvalifikācijas kolēģijas atzinumu, lemj par tiesneša pārcelšanu citā tāda paša līmeņa tiesā vai tiesu namā. Tiesnešu kvalifikācijas kolēģija pirms atzinuma sniegšanas veic tiesneša profesionālās darbības ārpuskārtas novērtēšanu gadījumos, kad:  *1) (izslēgts ar* [*21.07.2011*](https://likumi.lv/ta/id/233961-grozijumi-likuma-par-tiesu-varu-)*. likumu);*  2) rajona (pilsētas) tiesas tiesnesis pieteicies uz tiesneša amata vakanci Administratīvajā rajona tiesā;  3) Administratīvās rajona tiesas tiesnesis pieteicies uz tiesneša amata vakanci rajona (pilsētas) tiesā;  4) apgabaltiesas tiesnesis pieteicies uz tiesneša amata vakanci Administratīvajā apgabaltiesā;  5) Administratīvās apgabaltiesas tiesnesis pieteicies uz amata vakanci citā apgabaltiesā.  (2) Tieslietu padome, pamatojoties uz pozitīvu Tiesnešu kvalifikācijas kolēģijas atzinumu, lemj par tiesneša pārcelšanu darbā apgabaltiesā. Tiesnešu kvalifikācijas kolēģija pirms atzinuma sniegšanas veic tiesneša profesionālās darbības ārpuskārtas novērtēšanu gadījumos, kad:  1) (izslēgts ar [21.07.2011](https://likumi.lv/ta/id/233961-grozijumi-likuma-par-tiesu-varu-). likumu);  2) rajona (pilsētas) tiesas tiesnesis pieteicies uz tiesneša amata vakanci Administratīvajā apgabaltiesā;  3) Administratīvās rajona tiesas tiesnesis pieteicies uz tiesneša amata vakanci apgabaltiesā.  (21) Tieslietu padome lemj par tiesneša pārcelšanu amatā zemāka līmeņa tiesā. Tiesnesi var pārcelt zemāka līmeņa tiesas tiesneša amatā, ja viņš devis rakstveida piekrišanu.  (3) Ja tiesnesis saņēmis pozitīvu atzinumu, Tiesnešu kvalifikācijas kolēģija virza viņa kandidatūru pārcelšanai amatā. Ja uz vienu amata vakanci pretendē vairāki kandidāti, kas saņēmuši pozitīvu atzinumu, Tiesnešu kvalifikācijas kolēģija pieņem motivētu lēmumu un pārcelšanai amatā virza piemērotāko kandidātu.  (4) Tieslietu padome pēc Augstākās tiesas priekšsēdētāja priekšlikuma, pamatojoties uz pozitīvu attiecīgā Senāta departamenta senatoru kopsapulces atzinumu, lemj par tiesneša pārcelšanu Augstākās tiesas tiesneša amatā.  *(*[*03.06.2010*](https://likumi.lv/ta/id/212199-grozijumi-likuma-par-tiesu-varu-)*. likuma redakcijā ar grozījumiem, kas izdarīti ar* [*09.06.2011.*](https://likumi.lv/ta/id/232257-grozijumi-likuma-par-tiesu-varu-)*,* [*21.07.2011.*](https://likumi.lv/ta/id/233961-grozijumi-likuma-par-tiesu-varu-)*,* [*13.06.2013.*](https://likumi.lv/ta/id/258013-grozijumi-likuma-par-tiesu-varu-)*,* [*18.01.2018.*](https://likumi.lv/ta/id/296706-grozijumi-likuma-par-tiesu-varu-) *un* [*25.10.2018*](https://likumi.lv/ta/id/302980-grozijumi-likuma-par-tiesu-varu-)*. likumu, kas stājas spēkā* [*28.11.2018.*](https://likumi.lv/ta/id/62847-par-tiesu-varu/redakcijas-datums/2018/11/28)*)* | **10.** | Papildināt 73.1 panta pirmās daļas un otrās daļas pirmo teikumu aiz vārda "tiesneša" ar vārdiem "kas apstiprināts amatā bez pilnvaru termiņa ierobežojuma"; | **Neatbalstīt** |
| **75. pants. Rajona (pilsētas) tiesas tiesneša aizstāšana**  (1) Tiesneša amata vakances vai tiesneša pagaidu prombūtnes gadījumā Tieslietu padome pēc tieslietu ministra priekšlikuma var uz laiku — ne ilgāku par diviem gadiem — uzdot pildīt rajona (pilsētas) tiesas tiesneša pienākumus cita rajona (pilsētas) tiesas tiesnesim vai apgabaltiesas tiesnesim, ja viņš devis rakstveida piekrišanu.  *(2) (Izslēgta ar* [*21.07.2011*](https://likumi.lv/ta/id/233961-grozijumi-likuma-par-tiesu-varu-)*. likumu)*  *(*[*03.06.2010*](https://likumi.lv/ta/id/212199-grozijumi-likuma-par-tiesu-varu-)*. likuma redakcijā ar grozījumiem, kas izdarīti ar* [*21.07.2011.*](https://likumi.lv/ta/id/233961-grozijumi-likuma-par-tiesu-varu-) *un* [*18.01.2018*](https://likumi.lv/ta/id/296706-grozijumi-likuma-par-tiesu-varu-)*. likumu, kas stājas spēkā* [*12.02.2018.*](https://likumi.lv/ta/id/62847-par-tiesu-varu/redakcijas-datums/2018/02/12)*)* | **11.** | Izteikt 75. panta pirmo daļu šādā redakcijā:  “(1) Tiesneša amata vakances vai tiesneša pagaidu prombūtnes gadījumā Tieslietu padome, uzklausot tiesas priekšsēdētāja viedokli, pēc tieslietu ministra priekšlikuma var uz laiku — ne ilgāku par diviem gadiem — uzdot pildīt rajona (pilsētas) tiesas tiesneša pienākumus cita rajona (pilsētas) tiesas tiesnesim vai apgabaltiesas tiesnesim, kas apstiprināts amatā bez pilnvaru termiņa ierobežojuma, ja viņš devis rakstveida piekrišanu."; | **Atbalstīt** |
| **84.pants. Tiesneša atstādināšana no amata**  (1) Ja par rajona (pilsētas) tiesas vai apgabaltiesas tiesnesi ierosināta disciplinārlieta, tieslietu ministrs, saņēmis tiesnešu disciplinārkolēģijas priekšlikumu, atstādina šādu tiesnesi no amata līdz dienai, kad stājas spēkā nolēmums disciplinārlietā.  (2) Ja par Augstākās tiesas tiesnesi ierosināta disciplinārlieta, Augstākās tiesas priekšsēdētājs, saņēmis tiesnešu disciplinārkolēģijas priekšlikumu, atstādina šādu tiesnesi no amata līdz dienai, kad stājas spēkā nolēmums disciplinārlietā.  (3) Ja kriminālprocesā tiesnesis ieguvis procesuālo statusu — persona, kurai ir tiesības uz aizstāvību, viņš tiek atstādināts no amata pienākumu pildīšanas ar brīdi, kad attiecīgā tiesa saņēmusi procesa virzītāja paziņojumu (informāciju), līdz krimināltiesisko attiecību noregulējumam kriminālprocesā.  (4) No amata atstādinātu tiesnesi ar šā tiesneša piekrišanu Augstākās tiesas priekšsēdētājs vai tieslietu ministrs norīko darbā tiesā, Tieslietu ministrijā vai Tiesu administrācijā darbinieka amatā, kas nav valsts amatpersonas amats, uz atstādināšanas laiku, izmaksājot attiecīgajā darbā noteikto darba samaksu. Ja tiesnesis nepiekrīt norīkošanai citā darbā, viņam atstādināšanas laikā izmaksā valstī noteikto minimālo mēnešalgu. Ja spēkā stājies lēmums par kriminālprocesa izbeigšanu un izbeigšanas pamats ir saistīts ar personu reabilitējošiem apstākļiem vai spēkā stājies lēmums par disciplinārlietas izbeigšanu, secinot, ka tā ierosināta nepamatoti, vai tiesa taisījusi attaisnojošu spriedumu krimināllietā, tiesnesim izmaksā visu par atstādināšanas laiku viņam neizmaksāto mēnešalgu, kā arī piemaksas.  *(*[*13.06.2013*](https://likumi.lv/ta/id/258013-grozijumi-likuma-par-tiesu-varu-)*. likuma redakcijā, kas stājas spēkā* [*01.09.2013.*](https://likumi.lv/ta/id/62847-par-tiesu-varu/redakcijas-datums/2013/09/01)*)* | **12.** | 84. pantā  izteikt panta nosaukumu šādā redakcijā:  **"84. pants. Tiesneša atstādināšana no amata pienākumu pildīšanas**  izteikt pirmo daļu šādā redakcijā:  (1) Ja disciplinārlieta tiesnesim ierosināta par pārkāpumu, kas nav savienojams ar tiesneša statusu, tiesnešu disciplinārkolēģija pēc savas iniciatīvas vai disciplinārlietas ierosinātāja priekšlikuma var atstādināt tiesnesi no amata pienākumu pildīšanas Tiesnešu disciplinārās atbildības likumā noteiktajā kārtībā.  svītrot otro daļu.  papildināt pantu ar 2.1 daļu šādā redakcijā:  "(21) Šā panta pirmajā daļā minētajā gadījumā tiesnesi atstādina no amata pienākumu pildīšanas līdz dienai, kad stājas spēkā galīgais lēmums lietā. Par galīgo lēmumu lietā ir uzskatāms:  1) lēmums par disciplinārlietas izbeigšanu vai tiesnešu disciplinārkolēģijas lēmums aprobežoties ar disciplinārlietas izskatīšanu sēdē, neuzliekot disciplinārsodu;  2) lēmums par disciplinārsoda uzlikšanu;  3) lēmums kriminālprocesā, ar kuru tiesnesis ir ieguvis procesuālo statusu - persona, kurai ir tiesības uz aizstāvību;  4) Saeimas lēmums par tiesneša atcelšanu no amata gadījumā, ja ierosināts Saeimai tiesnesi atcelt no amata."  izteikt ceturto daļu šādā redakcijā:  (4) No amata pienākumu pildīšanas atstādinātu tiesnesi ar šā tiesneša piekrišanu Augstākās tiesas priekšsēdētājs vai tieslietu ministrs norīko darbā tiesā, Tieslietu ministrijā vai Tiesu administrācijā darbinieka amatā, kas nav valsts amatpersonas amats, uz atstādināšanas laiku, izmaksājot attiecīgajā darbā noteikto darba samaksu. Ja tiesnesis nepiekrīt norīkošanai citā darbā, viņam atstādināšanas laikā izmaksā valstī noteikto minimālo mēnešalgu. Ja spēkā stājies lēmums par kriminālprocesa izbeigšanu un izbeigšanas pamats ir saistīts ar personu reabilitējošiem apstākļiem, vai stājies spēkā šā panta 2.1daļas 1. vai 2. punktā minētais lēmums, vai tiesa taisījusi attaisnojošu spriedumu krimināllietā, tiesnesim izmaksā visu par atstādināšanas laiku viņam neizmaksāto mēnešalgu, kā arī piemaksas.” | Tiesneša atstādināšanas no amata regulējums izskatīts 2019. gada 25. marta Tieslietu padomes sēdē, priekšlikumi atbalstīti. |
| **89. pants. Tiesneša pienākumi**  (1) Tiesnesim, spriežot tiesu, precīzi jāizpilda likuma prasības, jānodrošina cilvēka tiesību, brīvību, goda un cieņas aizsardzība, jābūt taisnīgam un humānam.  *(2) (Izslēgta ar* [*16.06.2009*](https://likumi.lv/ta/id/194072-grozijumi-likuma-par-tiesu-varu-)*. likumu.)*  (3) Tiesnesim nav tiesību izpaust tiesnešu apspriedes noslēpumu un neizpaužamās ziņas, kas iegūtas slēgtajās tiesas sēdēs.  (4) Tiesnesim ārpus tiesas jāizvairās no visa, kas varētu mazināt tiesas spriešanas autoritāti un tiesneša cieņu vai radīt šaubas par viņa objektivitāti un taisnīgumu.  (5) Tiesnesim ir pienākums pastāvīgi papildināt savas zināšanas visas tiesneša karjeras laikā.  (6) Tiesnesis nodrošina, ka nolēmums, kas noformējams atsevišķa procesuāla dokumenta veidā, tiek apstrādāts un ievietots Tiesu informatīvajā sistēmā.  *(Ar grozījumiem, kas izdarīti ar* [*16.06.2009.*](https://likumi.lv/ta/id/194072-grozijumi-likuma-par-tiesu-varu-)*,* [*09.06.2011.*](https://likumi.lv/ta/id/232257-grozijumi-likuma-par-tiesu-varu-) *un* [*13.06.2013*](https://likumi.lv/ta/id/258013-grozijumi-likuma-par-tiesu-varu-)*. likumu, kas stājas spēkā* [*01.09.2013.*](https://likumi.lv/ta/id/62847-par-tiesu-varu/redakcijas-datums/2013/09/01)*)* | **13.** | Papildināt 89. pantu ar jaunu 5.1 daļu šādā redakcijā:  “(51) Pirmā gada laikā pēc pirmreizējas iecelšanas rajona (pilsētas) tiesneša amatā vai apstiprināšanas apgabaltiesas tiesneša amatā tiesnesim ir pienākums apgūt jauno tiesnešu mācību kursu.”; | **Atbalstīt** |
| **94. pants. Tiesnešu kvalifikācijas kolēģijas pilnvaras un darbība**  (1) Tiesnešu kvalifikācijas kolēģija pirms kvalifikācijas eksāmena pieņemšanas, pamatojoties uz pieteikumu par tiesneša amata kandidāta kvalifikācijas eksāmena pieņemšanu un tam pievienotajiem dokumentiem, novērtē katra pirmo reizi izvirzītā rajona (pilsētas) tiesas, apgabaltiesas vai zemesgrāmatu nodaļas tiesneša amata kandidāta piemērotību tiesneša amatam. Ja kandidāts tiek atzīts par piemērotu tiesneša amatam, Tiesnešu kvalifikācijas kolēģija novērtē tiesneša amata kandidāta profesionālo sagatavotību, pieņemot kvalifikācijas eksā­menu.  (11) Tiesnešu kvalifikācijas kolēģija novērtē Augstākās tiesas tiesneša amata kandidāta profesionālo sagatavotību, pieņemot kvalifikācijas eksāmenu.  (2) Tiesnešu kvalifikācijas kolēģija, pamatojoties uz iesniegumu par tiesneša pārcelšanu darbā citā tiesā vai tās tiesu namā un iesniegumam pievienotajiem dokumentiem, novērtē tiesneša profesionālo darbību un, ja nepieciešams, arī tiesneša profesionālo sagatavotību vakantajam tiesneša amatam, kā arī šajā likumā noteiktajos gadījumos sniedz atzinumu par rajona (pilsētas) tiesas, apgabaltiesas tiesneša kandidatūru.  *(3) (Izslēgta ar* [*09.06.2011*](https://likumi.lv/ta/id/232257-grozijumi-likuma-par-tiesu-varu-)*. likumu)*  (4) Tiesnešu kvalifikācijas kolēģija darbojas saskaņā ar reglamentu. Reglamentu apstiprina Tieslietu padome.  *(*[*03.04.2008*](https://likumi.lv/ta/id/174122-grozijumi-likuma-par-tiesu-varu-)*. likuma redakcijā ar grozījumiem, kas izdarīti ar* [*03.06.2010.*](https://likumi.lv/ta/id/212199-grozijumi-likuma-par-tiesu-varu-)*,* [*09.06.2011.*](https://likumi.lv/ta/id/232257-grozijumi-likuma-par-tiesu-varu-) *un* [*18.01.2018*](https://likumi.lv/ta/id/296706-grozijumi-likuma-par-tiesu-varu-)*. likumu, kas stājas spēkā* [*12.02.2018.*](https://likumi.lv/ta/id/62847-par-tiesu-varu/redakcijas-datums/2018/02/12)*)* | **14.** | 94. pantā:  “Izslēgt panta pirmo daļu.  papildināt pantu ar jaunu 2.1daļu šādā redakcijā:  “(21) Tiesnešu kvalifikācijas kolēģija, saņemot rajona (pilsētas) tiesas priekšsēdētāja, apgabaltiesas priekšsēdētāja, Augstākās tiesas priekšsēdētāja priekšlikumu, lemj par tiesneša profesionālās darbības ārpuskārtas novērtēšanas veikšanu.” | **Atbalstīt**  **Neatbalstīt** |
| **94.4 pants. Tiesneša profesionālās darbības atkārtota novērtēšana**  (1) Ja tiesnesis profesionālās darbības novērtēšanā vai profesionālās darbības ārpuskārtas novērtēšanā gadījumos, kad ārpuskārtas novērtēšana veikta, pamatojoties uz tiesnešu disciplinārkolēģijas lēmumu, saņēmis negatīvu atzinumu, atkārtota tiesneša profesionālās darbības novērtēšana tiek veikta Tiesnešu kvalifikācijas kolēģijas noteiktajā termiņā, taču ne vēlāk kā divu gadu laikā no iepriekšējās novērtēšanas, piedaloties tiesnesim, kura profesionālā darbība tiek novērtēta atkārtoti. Ja tiesnesis neierodas uz sēdi bez attaisnojoša iemesla, šā tiesneša profesionālo darbību var novērtēt, viņam klāt neesot.  (2) Ja tiesnesis atkārtotā tiesneša profesionālās darbības novērtēšanā saņēmis negatīvu atzinumu, viņu atbrīvo no amata.  *(*[*09.06.2011*](https://likumi.lv/ta/id/232257-grozijumi-likuma-par-tiesu-varu-)*. likuma redakcijā ar grozījumiem, kas izdarīti ar* [*06.09.2018*](https://likumi.lv/ta/id/301798-grozijumi-likuma-par-tiesu-varu-)*. likumu, kas stājas spēkā* [*05.10.2018.*](https://likumi.lv/ta/id/62847-par-tiesu-varu/redakcijas-datums/2018/10/05)*)* | **15.** | Papildināt 94.4 pantapirmo daļu pēc vārdiem "vai profesionālās darbības ārpuskārtas novērtēšanā gadījumos, kad ārpuskārtas novērtēšana veikta, pamatojoties tiesnešu disciplinārkolēģijas lēmumu," ar vārdiem "rajona (pilsētas) tiesas, apgabaltiesas vai Augstākās tiesas priekšsēdētāja priekšlikumu"; | **Neatbalstīt** |
| **94.5 pants. Tiesneša profesionālās darbības ārpuskārtas novērtēšana**  (1) Tiesneša profesionālās darbības ārpuskārtas novērtēšanu veic šajā likumā noteiktajos gadījumos, lemjot par tiesneša pārcelšanu vai aizstāšanu, kā arī pamatojoties uz tiesnešu disciplinārkolēģijas lēmumu saskaņā ar [Tiesnešu disciplinārās atbildības likumu](https://likumi.lv/ta/id/57677-tiesnesu-disciplinaras-atbildibas-likums).  (2) Veicot tiesneša profesionālās darbības ārpuskārtas novērtēšanu, Tiesnešu kvalifikācijas kolēģija pārbauda tiesneša profesionālās zināšanas.  (3) Tiesnešu kvalifikācijas kolēģija, veicot tiesneša profesionālās darbības ārpuskārtas novērtēšanu, papildus profesionālo zināšanu pārbaudei veic arī tiesneša profesionālās darbības kārtējo novērtēšanu, ja pēc pēdējās novērtēšanas pagājuši vairāk nekā trīs gadi.  (4) Veicot tiesneša profesionālās darbības ārpuskārtas novērtēšanu, Tiesnešu kvalifikācijas kolēģijas sēdē piedalās tiesnesis, kura profesionālā darbība tiek novērtēta.  (5) Tiesnešu kvalifikācijas kolēģija, veicot tiesneša profesionālās darbības ārpuskārtas novērtēšanu, sniedz pozitīvu vai negatīvu atzinumu.  *(*[*09.06.2011*](https://likumi.lv/ta/id/232257-grozijumi-likuma-par-tiesu-varu-)*. likuma redakcijā ar grozījumiem, kas izdarīti ar* [*06.09.2018*](https://likumi.lv/ta/id/301798-grozijumi-likuma-par-tiesu-varu-)*. likumu, kas stājas spēkā* [*05.10.2018.*](https://likumi.lv/ta/id/62847-par-tiesu-varu/redakcijas-datums/2018/10/05)*)* | **16.** | Papildināt 94.5 pantu ar jaunu 1.1daļu šādā redakcijā:  “(1)1 Tiesnešu kvalifikācijas kolēģija lemj par tiesneša profesionālās darbības ārpuskārtas novērtēšanas veikšanu, ja šajā likumā noteiktajā kārtībā saņemts rajona (pilsētas) tiesas, apgabaltiesas, Augstākās tiesas priekšsēdētāja priekšlikums.”; | **Neatbalstīt** |
| **107.1 pants. Tiesu administrācija**  (1) Tiesu administrācija ir tieslietu ministra padotībā esoša tiešās pārvaldes iestāde, kas organizē un nodrošina rajonu (pilsētu) tiesu, apgabaltiesu un zemesgrāmatu nodaļu administratīvo darbu.  (2) Tiesu administrācija:  1) (izslēgts ar [30.04.2009](https://likumi.lv/ta/id/192082-grozijumi-likuma-par-tiesu-varu-). likumu);  2) (izslēgts ar [13.06.2013](https://likumi.lv/ta/id/258013-grozijumi-likuma-par-tiesu-varu-). likumu);  3) kārto tiesnešu, tiesu un zemesgrāmatu nodaļu darbinieku personāllietas;  4) nodrošina tiesnešu amata kandidātu atlasi un organizē viņu stažēšanos; | **17.** | Izteikt 107.1 panta otrās daļas 4. punktu šādā redakcijā:  “4) nodrošina tiesneša amata kandidātu atlases komisijas darbu;” | **Atbalstīt** |
| **Pārejas noteikumi**  *(1-100)* | **18.** | Papildināt pārejas noteikumus ar 101. punktu šādā redakcijā:  "101. Grozījums šā likuma 13. pantā par ceturtās daļas izslēgšanu stājas spēkā 2020. gada 1. janvārī".  Tieslietu padomes priekšlikums:  "101. Grozījums šā likuma 13. pantā par ceturtās daļas izslēgšanu stājas spēkā vienlaicīgi ar Administratīvās atbildības likumu” | **Atbalstīt jaunā redakcijā:**  "101. Grozījums šā likuma 13. pantā par ceturtās daļas izslēgšanu stājas spēkā vienlaicīgi ar Administratīvās atbildības likumu” |